GIMP में एक एनिमेटेड GIF बनाना ऑनलाइन टूल्स के उपयोग से एक साधारण एनिमेटेड GIF बनाना
GIMP का मतलब GNU Image Manipulation Program होता है, और यह तस्वीरों में संपादन करने का एक ओपन सोर्स (open-source) प्रोग्राम है । इसे gimp.org/downloads से मुफ्त में डाउनलोड करें । GIMP का उपयोग करके, आप अपने GIF के हर फ्रेम को संपादित कर सकते हैं, अपने GIF की गति को अनुकूलित कर सकते हैं, और उसे एक अनुकूलतम फॉर्मैट में सेव कर सकते हैं जिससे वह जल्दी लोड होगी । शीर्ष मेनू में File → Open पर जाएं और अपने कंप्यूटर पर सेव की गई तस्वीर का चयन करें । यदि आप एक नई GIF बनाना चाहते हैं, तो File → New का चयन करें । यदि आप कई लेयर्स (layers) के साथ एक मौजूदा GIMP फ़ाइल का उपयोग कर रहे हैं, तो उन सबको मिलाने (merge) के लिए Image → Flatten Image का उपयोग करें । यह लेयर, एनिमेशन की एक फ्रेम होगी । यदि आपके पास GIF बनाने के लिए पहले से ही कई तस्वीरें है (जैसे कि स्क्रीनशॉट्स की एक श्रृंखला), तो File → Open as Layers का उपयोग करके उन्हें खोलें । यदि आपके पास केवल एक तस्वीर है और आप एनीमेशन को अपने आप संपादित करना चाहते हैं, तो स्क्रीन के दाईं तरफ़ पर "Layers" विंडो में Duplicate Layers का उपयोग करें । आप तस्वीर के आइकन पर राइट क्लिक करके और फिर Duplicate Layer करके ऐसा कर सकते हैं, या फिर आप ऐसा करने के लिए उस आइकन को क्लिक कर सकते हैं जिसमें दो तस्वीरें एकसाथ जुड़ी हुई हैं ।  प्रत्येक लेयर, GIF की एक फ्रेम होगी । सूची में सबसे नीचे वाली तस्वीर सबसे पहले प्रकट होगी, और फिर ऊपर वाली तस्वीरें प्रकट होंगी । क्रम बदलने के लिए उन्हें ड्रैग करें । हर तस्वीर एक ही आकार की होनी चाहिए, नहीं तो सेव करने के बाद बड़ी तस्वीरों को क्रॉप (crop) कर दिया जाएगा । यदि आप तस्वीरों को संपादित करना चाहते हैं या उनमें टेक्स्ट जोड़ना चाहते हैं, तो जिस लेयर में आप संपादन कर रहे हैं, उसके ऊपर वाली सभी लेयर्स को आपको हाइड करने की आवश्यकता होगी, नहीं तो आपको तस्वीर में किए गए परिवर्तन नहीं दिखाई देंगे । ऐसा करने के दो तरीके हैं, और वे दोनों "Layers" विंडो में स्थित हैं:   एक लेयर को हाइड करने के लिए, उसके बगल में "आंख" के आइकन पर क्लिक करें । जब आप उसे फिर से दिखाना चाहें, तब फिर से उसी आइकन पर क्लिक करें ।  या एक लेयर चुनें और Layers विंडो के शीर्ष पर अपारदर्शिता (Opacity) बार को समायोजित करें । कम अपारदर्शिता से लेयर अधिक पारदर्शी बनती है । यदि आप कई फ्रेम्स (frames) में टेक्स्ट या कोई अन्य अतिरिक्त चीज़ जोड़ रहे हैं, तो यह काफ़ी उपयोगी है, ताकि आप उन्हें एक दूसरे की सीध में रख सकें । यदि आप चाहें, तो आप GIMP में संपादन करने के कई तरीके सीख सकते हैं, या फिर आप इन बुनियादी तकनीकों का उपयोग कर सकते हैं । "Layers" विंडो में दाईं तरफ़ मौजूद आइकन के प्रयोग से उस तस्वीर का चयन करें जिसे आप संपादित करना चाहते हैं, और फिर अपनी GIF फ्रेम्स को समायोजित करने के लिए निम्न टूल्स का उपयोग करें:   बाईं ओर "Toolbar" विंडो में, तस्वीर का आकार बदलने के लिए "Scale Tool" (उसके आइकन में एक वर्ग के अंदर तीर है) का चयन करें । अपनी सभी लेयर्स को एक ही आकार का बनाएं । Toolbar विंडो में, "A" आइकन का चयन करें और टेक्स्ट जोड़ने के लिए तस्वीर पर क्लिक करें । टेक्स्ट टाइप करें और आकार, फ़ॉन्ट, और रंग को समायोजित करने के लिए पॉपअप (popup) टूल्स का उपयोग करें । जब आप वह समायोजित कर लें, तब टेक्स्ट को उसके नीचे की लेयर से सम्मिलित करने के लिए Layer → Merge Down का प्रयोग करें । संपादन खत्म करने के बाद, शीर्ष मेनू से Filters → Animation → Playback... का चयन करें । फिर जो विंडो प्रकट हो, उसपर प्ले (play) आइकन को क्लिक करके अपनी एनीमेशन देखें । "Layers" विंडो में जाएं, और एक लेयर पर राइट क्लिक करें (या मैक पर कंट्रोल क्लिक करें)। Edit Layer Attributes चुनें । नाम के बाद, (XXXXms) टाइप करें, X की जगह मिलीसेकंड की वह संख्या डालें जितने समय के लिए आप उस लेयर को प्रदर्शित करना चाहते हैं । ऐसा प्रत्येक लेयर के साथ करें । एनीमेशन में अपने नए बदलाव देखने के लिए फिर से Playback खोलें, और उसे तबतक समायोजित करें जबतक आप उससे संतुष्ट न हों ।  अधिकांश विडियो द्वारा बनाए गए GIF में करीब 10 फ्रेम्स प्रति सेकंड (100ms प्रति फ्रेम) होते हैं । आप इस चरण को छोड़ सकते हैं और बाद में फ़ाइल को ऐक्सपोर्ट (export) करते वक्त एक डिफ़ॉल्ट गति का चयन कर सकते हैं । Filter → Animation → Optimize (for GIF) का चयन करने के लिए शीर्ष मेनू का प्रयोग करें । यह बहुत ही छोटे फ़ाइल के आकार की एक प्रतिलिपि (copy) बनाएगा । बचे हुए चरणों के लिए प्रतिलिपि में काम जारी रखें ।  अनुकूलन (optimization) करने से पहले, प्रत्येक फ्रेम पूरी तरह से लोड होगी । अनुकूलन के बाद, केवल वे क्षेत्र लोड होंगे जिनमें परिवर्तन हुआ होगा ।  आप इस चरण को छोड़ सकते हैं, और नीचे के चरण में फ़ाइल को ऐक्सपोर्ट करने के दौरान अनुकूलन कर सकते हैं । File → Export As... का चयन करें । अधिक विकल्पों को देखने के लिए स्क्रीन पर प्रकट हुई विंडो के तल पर Select File Type पर क्लिक करें, और फिर नीचे स्क्रॉल करके "GIF" का चयन करें । Export पर क्लिक करें और फिर एक नई विंडो प्रकट होगी, जिसका नीचे वर्णन किया गया है । "Export Image as GIF" के शीर्षक वाली नई विंडो में, "As animation" के बगल वाले बॉक्स को चेक करें । Export क्लिक करके ऐक्सपोर्ट खत्म करें, या पहले अपने विकल्पों को बदलें:   यदि आप एनीमेशन को केवल एक बार चलाना चाहते हैं, तो "Loop forever" को अनचेक करें । यदि आपने समय समायोजित करने का चरण छोड़ा था, तो यहां पर विलंब (delay) सेट करें । डिफ़ॉल्ट रूप से, यह 100 ms, या 10 फ्रेम प्रति सेकंड (frames per second) पर सेट होगा । GIF की तेजी बढ़ाने के लिए इस संख्या को कम करें, और GIF को धीमा करने के लिए इसे बढ़ाएं । यदि आपने ऊपर मौजूद अनुकूलन चरण को छोड़ा था, तो ऐक्सपोर्ट करते समय "Frame disposal" का विकल्प चुनें और "Cumulative layers (combine)" का चयन करें । अपने कंप्यूटर पर एक फ़ोल्डर बनाएं, और उसमें उन तस्वीरों को रखें जिन्हें आप एनिमेट करना चाहते हैं । एनीमेशन में प्रत्येक तस्वीर की एक अलग फ्रेम होगी । वैकल्पिक रूप से, आप एक छोटी विडियो को एक एनिमेटेड GIF में परिवर्तित कर सकते हैं । इंटरनेट पर मुफ्त में कई GIF जनरेटर उपलब्ध हैं, जैसे कि imgflip, makeagif, और gifmaker । इन जनरेटर में GIMP या अन्य तस्वीर संपादन (image-editing) सॉफ्टवेयर के जैसी सुविधाएं उपलब्ध नहीं होंगी, लेकिन आप इनका जल्दी और आसानी से इस्तेमाल कर सकते हैं, और आपको इनमें कुछ डाउनलोड करने की या पंजीकरण (registration) करने की जरूरत नहीं होगी । यदि आप विडियो फ़ाइल से एक GIF बना रहे हैं, तो पूरी विडियो को अपलोड करने के बजाय आपको विडियो के एक छोटा से हिस्से को चुनना चाहिए । ऐसा मुफ़्त में करने के लिए आप VLC को डाउनलोड कर सकते हैं और फिर इन निर्देशों का पालन कर सकते हैं:   VLC खोलें, और फिर विडियो फ़ाइल खोलने के लिए File → Open File... का इस्तेमाल करें । जिस विडियो की आप GIF बनाना चाहते हैं, उसका शुरु का भाग ढूंढें । शीर्ष मेनू में Playback → Record चुनें । विडियो को उस भाग पर रोक दें जहां पर आप GIF को खत्म करना चाहते हैं । रिकॉर्डिंग को रोकने के लिए Record दबाएं । नई, छोटी फ़ाइल को उसी फ़ोल्डर में सेव कर दिया जाएगा जिसमें मूल विडियो मौजूद है । Upload Images लिंक को ढूंढें । यदि आप एक वीडियो को परिवर्तित (convert) कर रहे हैं, तो Upload Video लिंक को ढूंढें । यदि आपका इंटरनेट कनेक्शन धीमा है या विडियो की फ़ाइल बड़ी है, तो विडियो को अपलोड करने में एक लंबा समय लग सकता है । यह अनुशंसित है कि कुछ सेकंड की विडियो को ही अपलोड किया जाए । यदि आपने तस्वीरों को गलत क्रम में अपलोड किया है, तो आमतौर पर आप ऑनलाइन टूल्स के प्रयोग से GIF में तस्वीरों के क्रम को बदल सकते हैं । आप टेक्स्ट जोड़ सकते हैं, तस्वीरों के आकार को बदल सकते हैं, और एनीमेशन की गति को भी निर्धारित कर सकते हैं । एक Generate GIF, create your gif, या Create Now लिंक ढूंढें । आपकी तस्वीरें या विडियो को एक GIF एनीमेशन में बदल दिया जाएगा । आमतौर पर, उपलब्ध विकल्पों की एक सूची प्रदर्शित होगी, और उस सूची में GIF को एक फ़ॉरम में पोस्ट करने के, उसे डाउनलोड करने के, या उसे एक HTML वेब पेज में जोड़ने (embed) के लिंक भी शामिल होंगे ।
GIMP डाउनलोड करें: उस तस्वीर को खोलें जिसे आप एनिमेट करना चाहते हैं: अतिरिक्त तस्वीरें जोड़ें: लेयर्स को हाइड (Hide) करें ताकि आप नीचे की लेयर्स को संपादित कर सकें (वैकल्पिक): तस्वीरों को संपादित करें (वैकल्पिक): एनीमेशन देखें: समय (timing) को समायोजित करें: एनीमेशन को तेजी से लोड करने के लिए उसे अनुकूलित करें: अपनी फ़ाइल को एक GIF के रूप में ऐक्सपोर्ट करें: अपने विकल्पों को सेट करें और ऐक्सपोर्ट खत्म करें: तस्वीरों की एक श्रृंखला या एक विडियो चुनें: एक ऑनलाइन GIF जनरेटर (generator) पर जाएं: विडियो के एक खंड को कट करें (वैकल्पिक): तस्वीरों या विडियो को अपलोड करें: GIF को संपादित करें: अपनी GIF बनाएं:
https://www.wikihow.com/Create-an-Animated-GIF https://www.wikihow.com/Create-an-Animated-GIF
Creating an Animated GIF in GIMP Making a Simple Animated GIF Using Online Tools